[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Cabango yn dod i arfer gyda bywyd yn y tim cyntaf"}, {"text_idx": "#000002", "text": "Mae Theo Cabango yn benderfynol o barhau i ddatblygu fel chwaraewr rygbi wrth iddo ddod i arfer a\u0302 bywyd ar lefel uchaf y gamp."}, {"text_idx": "#000003", "text": "Mae\u2019r asgellwr, sydd wedi croesi am bedwar cais mewn saith ge\u0302m dros Gaerdydd, wedi ei enwi yn nhi\u0302m Dai Young ar gyfer ge\u0302m gartref olaf y tymor yn erbyn Zebre Parma heno."}, {"text_idx": "#000004", "text": "Mae Cabango yn mwynhau bod yn rhan o\u2019r ti\u0302m cyntaf ym Mharc yr Arfau, ac er fod croesi\u2019r llinell gais yn deimlad braf, mae\u2019n mynnu mai helpu\u2019r ti\u0302m yw ei flaenoriaeth."}, {"text_idx": "#000005", "text": "\u201cMae hi wastad yn neis i gael ceisiau fel asgellwr ac yn bersonol fi eisiau cael dwylo ar y be\u0302l gymaint a fi\u2019n gallu,\u201d meddai\u2019r cyn-ddisgybl o Glantaf a Plas Mawr."}, {"text_idx": "#000006", "text": "\u201cMae\u2019n braf sgorio pwyntiau, ond nid dyna\u2019n unig beth mae\u2019r ge\u0302m yn ei olygu i fi. Fi eisiau helpu\u2019r ti\u0302m mas."}, {"text_idx": "#000007", "text": "\u201cFel ti\u0302m ni\u2019n ceisio cadw yn positif a gwneud popeth yn gywir. Os ni\u2019n gwneud hynny gallwn ni guro Zebre, ond bydd hi\u2019n galed."}, {"text_idx": "#000008", "text": "\u201cDyw\u2019r lefel yma ddim yn mynd yn fwy hawdd, ond fi\u2019n dod yn fwy cyfforddus. Bydd chwarae yn erbyn timau fel Munster wastad yn gwneud chi\u2019n nerfus."}, {"text_idx": "#000010", "text": "\u201cMae wastad yn braf cael chwarae ar y lefel yma, a mae ceisiau a canlyniadau yn gwneud popeth yn well."}, {"text_idx": "#000011", "text": "\u201cChi\u2019n teimlo ar top y byd, felly mae\u2019n sicr yn bril i chwarae ar y lefel yma.\u201d"}, {"text_idx": "#000012", "text": "Bydd clwb y brifddinas yn edrych am eu buddugoliaeth gyntaf mewn pum ge\u0302m pan mae\u2019r Eidalwyr yn ymweld a\u0302 Pharc yr Arfau."}, {"text_idx": "#000013", "text": "Ac er i Zebre hawlio buddugoliaeth dros y Dreigiau wythnos diwethaf, mae Cabango yn dweud mai canolbwyntio ar eu hunain sydd rhaid i Gaerdydd wneud."}, {"text_idx": "#000014", "text": "Ychwanegodd: \u201cWythnos yma ni wedi ymarfer a canolbwyntio ar ein hunain. Ni eisiau cymryd yr agweddau positif o\u2019r ge\u0302m yn erbyn Munster."}, {"text_idx": "#000015", "text": "\u201cDoedd y canlyniad ddim yn dangos pa fath o ge\u0302m oedd hi, achos o\u2019n ni wedi perfformio yn dda."}, {"text_idx": "#000016", "text": "\u201cOnd o\u2019n nhw bach yn rhy gryf i ni, ac wedi aros yn y ge\u0302m ychydig yn well. Ond mae\u2019n bwysig i ni ganolbwyntio ar ein hunain."}, {"text_idx": "#000017", "text": "\u201cMae nhw\u2019n di\u0302m corfforol iawn sydd yn hoffi chwarae o unrhyw le. Ni ddim am gymryd nhw\u2019n ysgafn."}, {"text_idx": "#000018", "text": "\u201cNi\u2019n sicr yn edrych ymlaen i chwarae yn eu herbyn nhw, a mae nhw\u2019n di\u0302m agored iawn."}, {"text_idx": "#000019", "text": "\u201cBydd na cwpwl o llefydd i ni ddod mewn i\u2019r ge\u0302m gobeithio, a chael cwpwl o geisiadau. Fi\u2019n siwr bydd hi\u2019n ge\u0302m agored a fi\u2019n edrych ymlaen.\u201d"}, {"text_idx": "#000020", "text": "Cardiff trio start Six Nations opener\nSale Sharks tickets available to public from tomorrow!\nEmanuel yn talu teyrnged i'r pac"}, {"text_idx": "#000021", "text": "Cardiff trio start Six Nations opener"}, {"text_idx": "#000022", "text": "Sale Sharks tickets available to public from tomorrow!"}, {"text_idx": "#000023", "text": "Emanuel yn talu teyrnged i'r pac"}, {"text_idx": "#000024", "text": "Subscribe to our recap newsletter:"}, {"text_idx": "#000025", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]